Ved siden av skuespilleryrket slo Taube også gjennom som visesanger. Han tolket med hell poeter som blant annet Carl Michael Bellman, Nils Ferlin, Leo Ferré, Lars Forssell, Ulf Peder Olrog, Mikis Theodorakis og ikke minst faren Evert Taube. På slutten av 1960-tallet begynte Sven-Bertil Taube å opptre sammen med faren på hans konserter på Gröna Lund. Etter Everts død videreførte Sven-Bertil tradisjonen med årlige sommerkonserter på Gröna Lund.